Anexa A: Termenii de Referinţă şi Scopul Serviciilor

**Termeni de Referință (TR)**

**Servicii de consultanță pentru întărirea capacității instituționale pentru implementarea Componentei C.3.I.2 - Dezvoltarea infrastructurii pentru managementul gunoiului de grajd și al altor deșeuri agricole compostabile, din cadrul PNRR**

**1. Introducere**

România a primit un împrumut de la Banca Internaţională pentru Reconstrucţie şi Dezvoltare (BIRD) şi un Grant de la Fondul Global de Mediu (FGM) pentru a sprijini implementarea, de către Ministerul Mediului, Apelor și Pădurilor (MMAP) a Proiectului „Controlul Integrat al Poluării cu Nutrienţi” (CIPN) (Proiectul) în localităţile selectate ca vulnerabile sau potenţial vulnerabile la poluarea cu nutrienţi (ZVN). Obiectivul de dezvoltare a Proiectului este de a sprijini Guvernul României în îndeplinirea cerinţelor Directivei Nitraţi a UE la nivel naţional prin (a) reducerea descărcărilor de nutrienţi în corpurile de apă, (b) promovarea schimbărilor comportamentale la nivelul comunelor şi (c) întărirea capacităţii instituţionale şi de reglementare. Obiectivul final este de a reduce pe termen lung descărcarea de nutrienţi şi alţi poluanţi din agricultură în Dunăre şi Marea Neagră, printr-un management integrat al solului şi apelor. Împrumutul original al Proiectului a devenit efectiv în 2008, iar data de închidere a fost 31 mai 2017.

Ca urmare a acestui Proiect, România a primit o Finanțare Adițională (AF) pentru ca Proiectul să finanțeze costurile asociate implementării activităților proiectului inițial la nivel național, având în vedere provocările continue cu care România se confruntă în ceea ce privește poluarea cu nutrienți la nivel național, dar și având în vedere lecțiile învățate în cadrul Proiectului inițial. Finanţarea Adiţională a Proiectului a intrat în vigoare pe 13 aprilie 2017 şi a fost ratificată de către România prin Legea nr. 46/03.04.2017. Data de inițială de închidere a proiectului a fost 31 martie 2022. În acest moment, data de închidere a fost prelungită până la 30 iunie 2023.

Prin Finanțarea Adițională, obiectivul general al Proiectului constă în sprijinirea Guvernului României de a îndeplini cerinţele Directivei „Nitraţi” a UE la nivel național.

Pentru atingerea acestui obiectiv, prin Proiect se vor implementa o gamă largă de intervenţii, grupate în următoarele componente:

(i) **Componenta 1: Investiţii la nivelul comunităţilor locale pentru reducerea poluării cu nutrienţi.** Această componentă va sprijini investiţiile şi practicile de management concrete pentru reducerea poluării cu nutrienţi din agricultură, creşterea animalelor şi activităţi umane. Această componentă se bazează pe experienţa şi lecţiile învăţate în cadrul Proiectului inițial şi include sprijin pentru o serie de investiţii care pot include sisteme de colectare şi compostare a gunoiului de grajd, managementul gunoiului de grajd, producerea de biogaz din deşeuri animaliere şi/sau sisteme de canalizare şi tratare a apelor uzate în aproximativ 100 de comune care prezintă un risc ridicat la poluarea cu nitraţi, din toate cele 11 bazine hidrografice ale României.

(ii) **Componenta 2: Sprijin pentru Consolidarea Instituţională şi Întărirea Capacităţii**. Această componentă sprijină activităţile care au ca scop întărirea capacităţii instituţionale şi coordonarea cu autorităţile relevante de la nivel național şi local, instituţiile, agenţiile şi factorii interesaţi cu atribuţii în reglementarea, implementarea, monitorizarea şi raportarea în conformitate cu cerinţele Directivei Nitraţi şi a Directivei Cadru Apă ale UE. Proiectul contribuie la creşterea capacităţii instituţionale prin furnizarea de echipament, software şi de alte echipamente solicitate, precum şi prin instruiri de specialitate pentru personalul Ministerului Mediului, Apelor şi Pădurilor (MMAP), Administraţia Naţională „Apele Române” (ANAR), Ministerul Agriculturii şi Dezvoltării Rurale (MADR), Agenţia de Plăţi şi Intervenţii în Agricultură (APIA), agenţiile pentru protecţia mediului, Garda Naţională de Mediu şi inspectoratele de sănătate publică, precum şi staţiile de cercetare şi oficiile judeţene pentru studii pedologice şi agrochimice.

(iii) **Componenta 3: Sprijin pentru informare şi conștientizare publică**. Această componentă promovează îmbunătățirea condițiilor de salubritate în mediul rural în toate regiunile agroclimatice ale ţării, implementarea bunelor practici agricole şi organizarea de workshop-uri naţionale şi regionale, vizite pe teren şi vizite de studiu pentru diseminarea cunoştinţelor şi a abilităților referitoare la tehnologii eficiente, cu costuri reduse, ecologice.

Agricultura românească este dominată de ferme individuale sau gospodării. Practicile pentru colectarea, manipularea și depozitarea gunoiului de grajd variază în funcție de tradiție; cu toate acestea, majoritatea gospodăriilor nu au control în ceea ce privește prevenirea infiltrării directe a efluentului de gunoi de grajd în sol.

Pentru a soluționa aceste probleme, sunt necesare sisteme comunale locale integrate de colectare și valorificare a gunoiului de grajd. Cu toate că că în cadrul Proiectului CIPN, în perioada 2011-2021, au fost finanțate un număr de 178 de platforme comunale într-un număr de 164 de localități și majoritatea au fost deja construite, cererea de mai multe facilități de depozitare a gunoiului de grajd este încă reală.

O nouă oportunitate pentru Ministerul Mediului, Apelor și Pădurilor de a construi mai multe facilități de depozitare a gunoiului de grajd este finanțarea sistemelor integrate de colectare și valorificare a gunoiului de grajd prin **Programul Național de Redresare și Reziliență (PNRR)**.

Pentru atingerea obiectivelor de investiții stabilite în PNRR, Pilonul I - Tranziție verde, Componenta C3 – Managementul deșeurilor, Reforma R1. Îmbunătățirea guvernanței în domeniul gestionării deșeurilor în vederea accelerării tranziției către economia circulară, Investiția I.2. Dezvoltarea infrastructurii pentru managementul gunoiului de grajd și al altor deșeuri agricole compostabile, Beneficiarii investițiilor ce vor fi finanțate prin PNRR vor fi selectați printr-un numar de apeluri de proiecte care vor fi organizate și desfășurate în acest scop de către Ministerul Mediului, Apelor și Pădurilor.

Pentru lansarea apelurilor de proiecte, MMAP trebuie să elaboreze ghidul solicitantului (GS), procedurile de evaluare (împreună cu grilele de evaluare) și sistemul de selecție. În plus, un sistem informatic va trebui dezvoltat pentru depunerea proiectelor. Alături de progresele ce se fac pentru adoptarea Strategiei de Securitate Cibernetică a României, se preconizează și lansarea unei platforme pentru depunerea proiectelor de investiții, ce va fi dezvoltat la nivelul ministerului. Totuși, pentru dezvoltarea unui sistem informatic va fi necesară efectuarea unei analize de business, prin care se vor identifica soluțiile IT pentru software-ul ce va fi dezvoltat, ce va trebui să fie compatibil cu prevederile din Ghidul Solicitantului și cu cele din procedurile de selecție etc.

**2. Obiectivele serviciilor**

Obiectivul general al serviciilor este acela de a furniza serviciile suport pentru Client în vederea desfășurării de procese de selecție coerente, complete și de calitate astfel încât să fie selectate cele mai bune propuneri de proiecte pentru a primi finanțare în cadrul PNNR, într-o manieră facilă și în timp util.

Obiectivele specifice ale serviciilor sunt acelea de a elabora procedurile și documentele administrative, precum și furnizarea serviciilor de analiza business, necesare dezvoltării de către Minister (sub un contract diferit de furnizare servicii) a unei platforme IT, care vor oferi suport Clientului în lansarea a 4 tipuri de apeluri de proiecte aferente **Componentei C.3.I.2 – (Dezvoltarea infrastructurii pentru managementul gunoiului de grajd și al altor deșeuri agricole compostabile)**, din cadrul PNRR, evaluarea și selectarea proiectelor precum și pentru semnarea contractelor de finanțare cu beneficiarii selectați.

**3. Scopul serviciilor**

**3.1. General**

Consultanților li se solicita elaborarea de documente administrative și proceduri, precum și furnizarea serviciilor de analiza business, necesare dezvoltării de către Minister, a unei platforme IT, sub care se vor lansa cele patru (4) tipuri de apeluri de proiecte aferente **Componentei C.3.I.2 – (Dezvoltarea infrastructurii pentru managementul gunoiului de grajd și al altor deșeuri agricole compostabile),** din cadrul PNRR, evaluarea și selecția proiectelor precum și semnarea contractelor de finanțare cu Beneficiarii selectați ai proiectelor.

Cele patru apeluri de proiecte se vor adresa următoarelor domenii de intervenție:

a. Domeniul de intervenție 1: Sisteme comunale integrate (incluzând platformă comunală, platforme individuale pentru fermierii mici și mijlocii și echipamente pentru gestionarea compostului);

b. Domeniul de intervenție 2: Sisteme comunale integrate pentru comunități cu platformă comunală existentă (incluzând platforme individuale pentru fermieri mici și mijlocii și echipamente pentru gestionarea compostului);

c. Domeniul de intervenție 3: Sisteme de compostare pentru comunitățile cu ferme mari (stație de compostare și echipamente pentru gestionarea compostului);

d. Domeniul de intervenție 4: Sisteme de biogaz pentru comunități cu ferme foarte mari.

**Consultantul va fi responsabil pentru următoarele sarcini și activități:**

* Realizarea unei analize a implementării de investiții similare realizate de către UMP CIPN, precum și de către entități finanțatoare la nivel național, cu reliefarea principalelor aspecte pozitive și negative legate de prevederile anterioare ale ghidurilor solicitantului si ale procedurilor de evaluare – selectare – contractare;
* Elaborarea procedurilor de evaluare – selectare – contractare, împreună cu fișele de verificare a:
1. Conformității documentelor depuse de către solicitanți,
2. Eligibilității solicitanților și a investițiilor propuse la finanțare.
* Elaborarea grilelor de evaluare – pe baza criteriile de selecție înaintate de către UMP CIPN;
* Elaborarea a 4 ghiduri ale solicitantului (câte unul pentru fiecare domeniu de interventie/sistem integrat de gestiune a gunoiului de grajd). Elaborarea anexelor necesare ghidurilor solicitantului, printre care: Cererea de finanțare (cu depunere on-line), Model studiu de fezabilitate / Memoriu tehnic (unde va fi cazul), Model HCL (Hotărâre Consiliu Local), Model de contract de finanțare, alte documente considerate necesare, etc.
* Realizarea unei analize de sistem în vederea creării arhitecturii IT pentru primirea documentației aferente Cererilor de finanțare, ce va fi ulterior folosită pentru dezvoltarea unei platforme IT pentru depunerea Cererilor de finanțare (împreună cu documentele care trebuie atașate), cu adaptări pentru fiecare domeniu de intervenție;
* Furnizarea de asistență tehnică/ suport pe parcursul configurării platformei IT;
* Testarea sistemului IT
* Elaborarea unei propuneri de sistem de selecție a aplicațiilor și de soluționare a contestațiilor;
* Elaborarea procedurii de contractare si modificare a contractelor de finanțare;

La elaborarea documentelor, Consultantul va ține cont de legislația europeană și națională cu privire la prevenirea, constatarea și sancționarea neregulilor apărute în obținerea şi utilizarea fondurilor europene şi/sau a fondurilor publice naţionale aferente acestora. Consultantul va studia si transpune în toate documentele elaborate, cerințele generale și specifice din Acordul de finanțare dintre Ministerul Investițiilor și Proiectelor Europene (MIPE) și MMAP, în calitatea acestuia din urmă de coordonator de reforma/intervenție.

Procedura de depunere a documentelor de către aplicanți, va fi concepută în corelație cu sistemul IT ce se va dezvolta pentru fiecare apel de proiecte.

De asemenea, Consultantul va avea în vedere ca sistemul de implementare să fie simplu atât pentru solicitanți, cât și pentru instituția implementatoare, în acest sens propunând și realizând intercorelari ale acestuia cu sisteme si aplicatii informatice deja existente și prevăzute a fi dezvoltate, inclusiv (după cum va fi cazul) sistemul IT al MMAP pentru implementarea PNRR și sistemul informatic de management al PNRR de la nivelul MIPE.

Consultantul va lucra în strânsă colaborare cu echipa UMP CIPN, cu care se consulta si de la care primește îndrumare.

**3.2. Activități specifice, Rapoarte si Programul de depunere al livrabilelor**

1. **Raportul inițial**, care se va depune în termen de 2 săptămâni de la începerea activității și care va cuprinde analiza implementării de investiții similare realizate de către UMP CIPN, precum și de către entități finanțatoare la nivel național, cu reliefarea principalelor aspecte pozitive și negative legate de prevederile anterioare ale ghidurilor solicitantului si ale procedurilor de evaluare – selectare – contractare. De asemenea, se vor prezenta / lista principalele condiționalități provenite din regulile aplicabile fondurilor europene, ajutorului de stat, precum și aranjamentele instituționale / protocoale inter-instituționale ce trebuie încheiate;
2. **Raportul nr. 2**, care va fi depus în termen de maximum o lună de la aprobarea Raportului inițial, se referă la Domeniul de intervenție 1: **sistemele comunale integrate pentru colectarea și valorificarea gunoiului de grajd** (incluzând platformă comunală de depozitare a gunoiului de grajd, platforme individuale pentru fermele mici și mijlocii și set de echipamente pentru gestionarea gunoiului de grajd și a compostului) care se vor realiza în cadrul Componentei C.3.I.2 (Dezvoltarea infrastructurii pentru managementul gunoiului de grajd și al altor deșeuri agricole compostabile) din PNRR, și va include următoarele documentații:
3. procedurile de evaluare, selectare și de contractare, împreună cu fișele de verificare a conformității documentelor ce trebuie depuse de către solicitanți, a eligibilității solicitanților și a investițiilor propuse la finanțare (în baza criteriilor de eligibilitate identificate), precum și a documentelor ce trebuie depuse la contractare;
4. grilelor de evaluare – pe baza criteriilor de selecție puse la dispoziție de către UMP CIPN;
5. un sistem / regulament de selecție și de soluționare a contestațiilor comun, aplicabil tuturor celor 4 domenii de interventie.
6. **Raportul nr. 3**, care va fi depus în termen de maximum o lună de la aprobarea Raportului nr. 2, se referă la Domeniul de interventie 1: **sistemele comunale integrate pentru colectarea și valorificarea gunoiului de grajd** (incluzând platformă comunală de depozitare a gunoiului de grajd, platforme individuale pentru fermele mici și mijlocii și set de echipamente pentru gestionarea gunoiului de grajd și a compostului) care se vor realiza în cadrul Componentei C.3.I.2 (Dezvoltarea infrastructurii pentru managementul gunoiului de grajd și al altor deșeuri agricole compostabile) din PNRR și va include următoarele documentații:
7. ghidul solicitantului (GS);
8. anexele necesare (de exemplu, Cererea de finanțare CF – care urmează să fie transpusă într-un fișier pdf. inteligent pentru depunere on-line (incluzând opțiunile pentru tipurile de platforme comunale si individuale), Model HCL, Model de contract de finanțare etc.);
9. **Raportul nr. 4,** care va fi depus în termen de maximum o lună de la aprobarea Raportului nr. 3 și va include efectuarea analizei de business IT pentru depunerea proiectelor. Analiza de business IT va sprijini pregătirea aplicației/platformei IT care va fi disponibilă pentru Aplicanți (așa cum este definit în GS), în cadrul apelului de proiecte ce urmează a fi finanțate sub componenta Componentei C.3.I.2 (Dezvoltarea infrastructurii pentru managementul gunoiului de grajd și al altor deșeuri agricole compostabile). Raportul va include o descriere a următoarelor sarcini specifice, așa cum au fost derulate, împreună cu următoarele livrabile:
10. **Efectuarea analizei de business IT pentru dezvoltarea și legarea/conectarea aplicației IT ce presupune existenta unui modul online de dimensionare** a platformelor comunale și a valorii investițiilor în funcție de numărul de animale/gunoiul de grajd generat (pe specii) din UAT, localizarea UAT-ul în una din cele 3 zone de relief (câmpie, deal sau munte) și de valoare cumulată pe perioada de interdictie a capacităților individuale de stocare a gunoiului de grajd pentru fermele / gospodăriile din UAT-ul repectiv, calculate la rândul lor în funcție de numărul de animale pe specii aferent fiecărui fermier/gospodar, în baza unui algoritm de calcul ce va fi furnizat de UMP CIPN. **Analiza de business IT pentru platfroma IT de depunere a proiectelor,** va permite comunicare cu aplicantul (incluzand mesaje predefinite catre acesta) si printare;
11. **Model Cerere de finanțare (CF)** într-un format ce va permite completarea datelor de către solicitant, iar ulterior, odată cu depunerea on-line, extragerea acestora și stocarea într-o bază de date. Cererea de finanțare (CF) va permite colectarea a cel puțin următoarelor tipuri de date și va avea cel puțin următoarele funcționalități:

**b.1) tipuri de date colectate:**

- date generale (datele de înregistrare ale CF, semnătură, data – ce urmează a se completa de către instuția care primește cererile de finanțare, conform nevoilor de înregistrare exprimate de către finanțator);

- date cu privire la investiție: denumire solicitant, tipul de investiție, titlu investiție, localizare investiție (comuna/oraș și județ), descriere amplasare investiție (nr. total de animale (pe specii) de la ferme de până la 100 UVM amplasate la o distanță nu mai mare de 5 km rutieri față de amplasarea platformei comunale din UAT beneficiar, valoare investiție);

- denumire, date de identificare, amplasare (distanță km rutieri față de amplasarea investiției), nr. de animale pe specii pentru fiecare solicitant de platformă individuală pentru care s-a semnat o solicitare și un angajament;

- Set de angajamente;

**b.2) Funcționalități:**

- Set reguli de completare;

- Validari minime ale datelor inregistrate/ale CF;

**Analiza de business IT trebuie să includă cel puțin următoarele funcționalități ale modulului on-line:**

- utilizarea unui cont cu user și parolă;

- să se poată completa electronic semnăturile solicitate;

- data depunerii CF să fie trecută în mod automat de către sistemul IT, la momentul încărcării în platforma IT sau să poată fi trecut de către persoana desemnată cu înregistrarea din cadrul instituției care primește CF;

- sa se poata face automat corelarea intre comuna si perioada de interdicție;

- tipul de investiție (comunala sau individuala) să poată fi ales dintr-un meniu de tip dropdown;

- titlul investiției va fi standard, compus dintr-o denumire prestabilită la care se adaugă denumierea UAT-ului și a județului aferent;

- distanță km rutieri față de amplasarea investiției a fermelor individuale pentru care se solicită platforme individuale nu trebuie să fie mai mare de 5km rutieri față de amplasarea platformei comunale;

- numărul de animale de la fermele individuale va fi transformat în UVM (unitate vită mare) pe baza unor formule furnizate de UMP CIPN și nu poate depăși valoarea de 100;

- posibilitatea de a se include în CF până la 200 de fermieri solicitanți de platforme individuale;

- cantitatea de gunoi de grajd generată va fi calculată în baza unei formule furnizate de către UMP CIPN;

- numărul de animale la nivel de UAT va face obiectul unor limite de rezonabilitate, analizându-se intercorelarea cu Sistemul National de Identificare si Inregistrare a Animalelor (SNIIA)/alte sisteme de validare a numarului de animale (IT sau procedural);

- valoarea investiției se va calcula în mod automat, fiind compusă din valoarea platformei comunale, a echipamentelor și a platformelor individuale. Algoritmul de calcul va fi furnizat de către UMP CIPN;

- O lista de documente ce urmează a fi anexate la momentul depunerii CF și, dacă va fi cazul, la momentul contractării. Listele vor fi predefinite / enunțate, iar solicitantul trebuind să le bifeze. La încarcarea online a CF, solicitanţii, vor trebui să încarce toate documentele care au bifă pe coloana „obligatoriu”. În caz contrar CF nu se va putea depune valida depunerea;

- Declaratiile/angajamentele vor fi predefininte / enunțate, solicitantul trebuind să le bifeze;

- Sistemul va efectua minime validari de continut, cu mesaje de ghidare catre aplicant acolo unde exista erori/inadvertente/omisiuni, inainte de finalizarea completarii CF;

- Odată depusă o CF, un sistem IT va colecta datele și le va stoca;

- Datele despre numărul de CF depuse, precum și despre valoarea totală a finanțării solicitate se vor contoriza și afișa pe un website. Sistemul va permite oprirea depunerii de noi CF în mod automat, în funcție de o valoare totală prestabilita a proiectelor deja depuse;

- Accesul la CF depuse (împreună cu documentele atașate), precum și la baza de date ce include date colectate din CF depuse va fi permis utilizatorilor doar pe bază de user și parolă;

- CF depuse (împreună cu documentele atașate) se vor putea descărca de către utilizatori, fara a se putea in vreun fel permite modificarea/completarea acestora;

- Log al utilizatorilor cu arhiva a documentelor accesate;

- Grilele de evaluare si sistemul de selecție rămân in afara sistemulul IT;

- In baza informatiile incluse in CF, sistemul va genera in mod automat o lista a proiectelor depuse (cu informatii care sa cuprinda cel putin datele de identificare ale aplicantului, localizare, valoarea investitiei, capacitatea (in tone) de stocare / compostare / utilizare pentru producere biogaz etc.), precum si harti cu distributia spatiala (la nivel de UAT) a proiectelor depuse;

- Sistemul va trebui să permită transmiterea de infomatii suplimentare, respectiv incarcarea documentelor solicitate de catre aplicanti;

- Sistemul va trebui să permită printarea CF, a documentelor suport și a altor documente relevante, ce au fost încărcate de către Aplicanți;

- Sistemul va trebui să permită generarea de raportări dinamice, inclusiv capacitatea de generare a unor rapoarte on-line dar și posibilitatea de descărcare și/sau printare a acestor documnete

- Sistemul va trebui să permită transmiterea de notificari cu privire la rezultatele evaluarii si a selectiei, respectiv incarcarea de eventuale contestatii din partea solicitantilor;

- Sistemul va trebui să permită transmiterea de notificari cu privire la rezultatele solutionarii contestatiilor;

- Sistemul de depunere nu va permite utilizarea roboţilor sau scripturilor care colectează în mod automat resursele, folosirea programelor care imită caracteristicile unui utilizator uman sau care oferă un avantaj nedrept, şi/sau folosirea de click‐bots sau script‐uri care execută click‐uri în mod automat sau reproduc în alt mod comportamentul uman;

- Sistemul de depunere IT va trebui să fie protejat si testat împotriva atacurilor cibernetice/accesare neautorizată.

In vederea pregătirii dezvoltării acestui sistem IT, Consultantul va evalua și va propune funcționalitățile necesare care să fie aliniate soluțiilor de găzduire și securitate cibernetică dezvoltate la nivelul Ministerului/Guvernului.

1. **Elaborarea de instrucțiuni** de utilizare pentru depunere online prin intermediul unui document pdf. si a unui material video de prezentare ce va fi accesibil prin Youtube;

d) Cu referire la Domeniul de intervenție 2: **sistemele integrate pentru comunități cu platformă comunală existentă** (set de platforme individuale pentru ferme mici și mijlocii și set de echipamente pentru gestionarea gunoiului de grajd și a compostului), Domeniul de interventie 3: **Sistemele de compostare** pentru comunitățile cu ferme mari (stație de compostare și echipamente pentru gestionarea compostului) și pentru Domeniul de interventie 4: **Sistemele de biogaz** pentru comunități cu ferme foarte mari care se vor realiza în cadrul Componentei C.3.I.2 din PNRR și va include următoarele documentații:

d.1) procedurile de evaluare, selectare și contractare, împreună cu fișele de verificare a conformității documentelor ce trebuie depuse de către solicitanți, a eligibilității solicitanților și a investițiilor propuse la finanțare (în baza criteriilor de eligibilitate identificate), precum și a documentelor ce trebuie depuse la contractare;

d.2) grilele de evaluare – pe baza criteriilor de selecție puse la dispoziție de către UMP CIPN.

1. **Raportul nr. 5**, care va fi depus în termen de 1 lună de la aprobarea Raportului nr. 4, se referă la Domeniul de interventie 2: **sistemele comunale integrate pentru comunități cu platformă comunală existentă** (platforme individuale pentru fermieri mici și mijlocii și echipamente pentru gestionarea compostului), Domeniul de interventie 3: **Sistemele de compostare** pentru comunitățile cu ferme mari (stație de compostare și echipamente pentru gestionarea compostului) și pentru Domeniul de interventie 4: **Sistemele de biogaz** pentru comunități cu ferme foarte mari care vor fi realizate în cadrul Componentei C.I.2 din PNRR și va include următoarele documentații:
2. ghidurile solicitantului;
3. anexele necesare (de exemplu, Cererea de finanțare, Model studiu de fezabilitate / Memoriu tehnic, Model HCL, Model de contract de finanțare, alte documente considerate necesare etc.).
4. **Raportul nr. 6,** care va fi depus în termen de 1 lună de la aprobarea Raportului nr.5, va include o descriere a următoarelor sarcini specifice, așa cum au fost derulate, împreună cu următoarele livrabile: **3 cereri de finanțare ce permit colectarea de date specifice** ce urmează să fie stocate într-o bază de date, adaptat la specificul ghidurilor de finanțare pentru Domeniul de interventie 2: **Sistemele comunale integrate pentru comunități cu platformă comunală existentă** (platforme individuale pentru fermieri mici și mijlocii și echipamente pentru gestionarea compostului), Domeniul de interventie 3: **Sistemele de compostare** pentru comunitățile cu ferme mari (stație de compostare și echipamente pentru gestionarea compostului) și Domeniul de interventie 4: **Sistemele de biogaz** pentru comunități cu ferme foarte mari din cadrul PNRR - Componenta C.3.I.2. Analiza de business IT va trebui să ia în considerare toate funcționalitățile și capabilitățile modulului descris sub livrabilele Raportului 4, adaptat la specificul celor trei domenii de intervenții 2, 3 și 4 și la prevederile Ghidului de selecție aferent. Consultantul va asigura furnizarea de servicii de asistență și suport tehnic pentru dezvoltatorul platformei IT (selectat într-o procedură seăparată de către minister), pe tot parcursul fazei de programare.

Orice deviație de la cerințele prezentate mai sus / soluție alternativă se poate accepta de către Client în baza unor argumente clar prezentate în rapoarte de către Consultant.

Clientul își va exprima satifacția în urma testării sistemului IT.

1. Rapoarte aferente acordării asistenței tehnice și suport IT către dezvoltatorul platformei IT (selectat într-o procedură separată de către minister), pe parcursul fazei de programare și rapoarte aferente testării sistemului/platformei IT dezvoltat pentru modulele/software-ul, pregătit pentru fiecare domeniu de intervenție. Rapoartele vor fi depuse în conformitate cu aranjamentele de lucru ce vor fi stabilite de comun acord cu dezvoltatorul sistemului IT și cu Clientul.

**4. Cerințe de Raportare și Plăți**

Toate rapoartele se vor întocmi în limba română, în format tipărit și electronic.

Consultantul va înainta rapoartele menționate mai sus, Coordonatorului Clientului, la datele convenite. Coordonatorul Clientului va primi rapoartele elaborate de către Consultant și le va transmite Comisiei de Recepție a Clientului, pentru comentarii și aprobare.

În termen de 5 zile lucrătoare de la primirea comentariilor din partea Comisiei de Recepție, Consultantul va depune pentru aprobare, Rapoartele și alte livrabile asociate Rapoartelor, modificate și/sau completate în conformitate cu comentariilor Comisiei de Recepție, cu condiția ca aceste comentarii să se încadreze în prevederile și cerințele din Termenii de Referință.

Toate documentele și livrabilele elaborate de către Consultant în cadrul Serviciilor, vor devin proprietatea absoluta a Clientului. UMP va primi codul de acces în sistemul IT și drepturi de modificare/dezvoltare a sistemului, în conformitate cu nevoile de implementare ale PNRR.

Toate rapoartele și livrabilele vor constitui baza pentru efectuarea plăților din cadrul contractului. Aprobarea rapoartelor de către comisia nominalizată de Client constituie baza efectuării plăților către Consultant.

Facturile vor fi emise de Consultant numai după aprobarea raportului corespondent de către Comisia de Recepție și vor purta data procesului verbal de recepție calitativă și cantitativă aferent aprobării Raportului.

**5. Profilul Consultantului:**

Serviciile vor fi realizate de către un Consultant cu experiență generală în oferirea de consiliere / consultanță pentru dezvoltarea de scheme de finanțare / dezvoltarea de sisteme IT pentru instituții publice.

Consultantul va dovedi derularea a cel putin 3 proiecte de dezvoltare institutionala (proceduri operationale sau sisteme IT pentru institutii publice) in ultimii 5 ani, dovedite cu recomandari.

Consultantul trebuie să prezinte o echipă adaptata realizarii solicitarilor din termenii de referinta in termenele propuse, dar care va fi compusă din cel puțin 4 experți cheie, cu experienta dovedita, dupa cum urmeaza:

**Team Leader 1,** cu cel puțin 10 ani experiență în elaborarea de ghiduri și/sau proceduri de implementare a proiectelor în domeniul mediului /agriculturii cu finanțare din partea UE, cu respectarea urmatoarelor calificari si criterii:

* Studii superioare finalizate cu Diploma de Licență;
* Ghidurile și procedurile elaborate trebuie să vizeze atât beneficiari privați cât și publici (unități administrativ-teritoriale); experință specifică în dezvoltarea de ghiduri și proceduri în domeniul agriculturii/mediului vor fi considerate avantaje
* Sa includa integrarea în ghiduri și proceduri a unor măsuri de prevenire și reducere a riscului de nereguli / condiții artificiale;

Vor fi considerate avantaje experienta in elaborarea de ghiduri pentru fermieri si/sau comunitati cu depunere online va fi considerata un avantaj, precum si experiența cu privire la implementarea unor scheme de ajutor de stat.

**1 Expert** cu cel puțin 5 ani experiență în elaborare / implementare proceduri de evaluare / selectare / contractare care să privească și investiții pentru fermieri în gestionarea gunoiului de grajd;

**Team Leader 2,** cu minimum 7 ani experienta practica in programare/analiză de business, experiență în dezvoltarea/gestionarea de sisteme IT de depunere cereri de finanțare, avand urmatoarele calificari:

* Studii superioare finalizate cu Diploma de Licență;
* Experiență dovedită în managementul fluxurilor, proceduri de lucru operaționale; pentru software de natură similară;
* Experiență dovedită în proiectarea si programarea de sisteme de depunere a aplicatiilor de finantare;
* Experiență în gestionarea de sisteme informatice certificate ISO/IEC 27001:2008 (privind securitatea informației);
* Experiență în lucrul direct cu clientul.

**1 Expert IT** cu cel puțin 3 ani experiență în analiză de business pentru dezvoltarea de sisteme IT pentru depunerea de cereri de finanțare / proceduri instituționale de gestionare de fonduri publice / testarea acestor sisteme IT, avand urmatoarele calificari:

* Studii superioare de Licență;
* Minimum 3 ani experienta practica ca analist de sistem;
* Experienta in elaborarea de specificații tehnice și funcționale pentru minimum două aplicații software similare, va fi considerată un avantaj;
* Bun comunicator, experiență în lucrul direct cu clientul.

**1 expert non-cheie** cu minimum 2 ani experiență în dezvoltarea de sisteme informatice pentru instituții publice (analiza, programare, testare);

**1 expert non-cheie** cu minimum 2 ani experiență în elaborarea de proceduri instituționale aferente implementării unor programe de finanțare cu fonduri europene.

**6. Durata serviciilor**

Se intenționează ca serviciile Consultantului să se desfășoare pe o perioadă de **7 *luni pentu livrabilele aferente rapoartelor, iar durata contractului va fi până la data de 30 iunie 2023, data de închidere a Proiectului INPCP-FA. Orice alte servicii ar putea să decurgă, după cum va fi necesar, vor fi furnizate de către Consultant, sub contracte finanțate din surse de finanțare diferită, după cum vor fi acestea identificate de către Minister, ce va continua aceste activități după cum va fi necesar.***

**7. Obligațiile Consultantului**

*Consultantul* va fi responsabil pentru asigurarea întregii logistici necesare furnizării serviciilor solicitate (de exemplu, cazare, transport, secretariat, transport, comunicare, laptop de lucru, printare documente etc.).

**8. Facilități asigurate de Angajator:**

Angajatorul (MMAP) va asigura accesul la datele și informațiile existente legate de scopul serviciilor solicitate în mod rezonabil de către Consultant pentru a-și îndeplini sarcinile în cadrul acestor servicii.

**9. Prevederi instituționale**

Consultantul își va desfășura activitatea sub supervizarea UMP-INPC și va lucra comunicând îndeaproape cu coordonatorul de proiect desemnat.

Un astfel de contact nu se va limita la doar la obligațiile Consultantului, ci legătura va fi adecvată, de așa natură încât părțile implicate să fie informate în general cu privire la toate chestiunile legate de calitatea și stadiul proiectului.

*Coordonatorul Angajatorului:* Ministerul Mediului, Apelor și Pădurilor desemnează un reprezentant în calitate de Coordonator al Angajatorului. Coordonatorul va fi responsabil pentru coordonarea activităților în cadrul acestor servicii și pentru primirea și aprobarea aprobarea rapoartelor și a altor materiale / documente de către reprezentanții Angajatorului.